
Sudska praksa o policijskom postupanju: 
sporedna kaznena djela prikrivenog istražitelja; 
osnove sumnje 


1. PRIKRIVENI ISTRAŽITELJ KAO POČINITELJ SPOREDNIH KAZNENIH 
DJELA 


Isto tako, postupak prikrivenog istražitelja kada on konzumira opojnu drogu pred 
optuženikom pozivajući ga da mu se u tome pridruži, ne sadrži elemente poticanja na 
učin kaznenog djela, već predstavlja taktički manevar u cilju zadobivanja povjerenja 
i boljeg uklapanja prikrivenog istražitelja u narkomanski milje. 

VSRH, I Kž-1255/04-8 od 16. veljače 2006. godine 


Navedena odluka se odnosi na žalbeni navod optuženika da ga je prikriveni istražitelj 
poticao na prodaju droge time što je pred njim konzumirao opojnu drogu. Kazneno djelo 
zlouporabe opojnih droga (čl. 173. st. 5. KZ-a)! obuhvaća radnju nuđenja droge drugome 
na korištenje, ali u prikazanom slučaju optuženik nije tvrdio da je počinjen takav oblik, 
nego da ga je prikriveni istražitelj naveo da mu proda veću količinu droge. Iako se u ovom 
pravnom stajalištu sud dotiče samo postojanja poticanja, u njemu je sadržan i odnos prema 
kažnjivim radnjama koje u okviru posebnih izvida mogu počiniti policijski službenici 
da bi se zbližili s počiniteljima 1 potvrdili vjerodostojnost legende. Pitanje kažnjivosti 
nije bilo predmet postupka te nije navedeno pod kojim okolnostima je droga korištena. 
Kada pripadnici kriminalne skupine traže određene provjere ili sudjelovanje pri- 
krivenog istražitelja u počinjenju kaznenog djela kao uvjet za potvrđivanje povjerenja, 
Krapac navodi mogućnost primjene ustanova iz općeg dijela kaznenog prava kao što je 
krajnja nužda, odnosno sila ili prijetnja.“ Ovdje nije cilj promatrati materijalnopravnu 


*dr. sc. Željko Karas, viši predavač na Visokoj policijskoj školi MUP-a RH, Zagreb. 

!Kazneni zakon. (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 
110/07., 152/08.) 

“Krapac, D., Posebne mjere i radnje za otkrivanje i suzbijanje kaznenih djela organiziranog kriminaliteta 
u novom ZKP, Hrvatski ljetopis za kazneno pravo i praksu, 4(2), 1997., 415. 

kažnjivost nego procesnu dopuštenost takvih oblika u prikupljanju dokaza za potrebe ka- 
znenog postupka. Brojne povrede procesnog zakonodavstva koje dovode do nezakonitosti 
dokaza uopće nisu kaznena djela niti će službenik za njihovu povredu biti kažnjiv prema 
kaznenom materijalnom pravu. 


Iako hrvatska sudska praksa shvaća potrebu prilagođivanja kriminalnom okružju? 
u zakonskim odredbama o posebnim mjerama nisu navedene ovakve mogućnosti nego 
se pojedina simuliranja kažnjivih radnji mogu odnositi samo na druge aktivnosti (čl. 
332. st. 1. t. 6. ZKP/08.).* Promatrajući vrstu radnje koju je poduzeo prikriveni istražitelj, 
ako se radi o aktivnostima poput konzumiranja droge, njima ne narušava temeljna prava 
osumnjičenika u kaznenom postupku, za razliku od kažnjivih radnji poput protuzakonite 
pretrage kojom bi ujedno potpadao i pod odredbe o nezakonitosti dokaza. Bitan dio kazne- 
nog postupka je načelo zakonitosti prema kojem tijela vlasti ne smiju poduzimati radnje 
koje im nisu izričito propisane, ali za primjenu odredbe o nezakonitim dokazima (čl. 10. 
ZK.P/08.) potrebno je narušavanje određenih prava okrivljenika. Uslijed nedostatka opšir- 
nije sudske prakse teško je utvrditi kakve bi procesne posljedice mogli primijeniti sudovi. 


Koriath je više godina u njemačkom sustavu radio kao prikriveni istražitelj te 
naglašava da se u kriminalnoj okolini teško može u potpunosti pridržavati zabrane po- 
činjenja kaznenih djela.? Navodi primjer kolege koji je kazneno prijavljen zbog ulaska u 
tuđi dom kada je provjeravao proizvodi li se u stanu droga. Opisuje slučajeve u kojima je 
propuštano prijavljivanje počinitelja, pružana je pomoć tijekom preprodaje ili prijenosa 
droge, ukradenih predmeta i novca, a morao je biti uključen u kušanje droge. Opisao je 
preko stotinu ulazaka u stanove, bio je sudionik u trgovanju drogom; a radi zadobivanja 
povjerenja isporučio je i kamion ukradenih traperica. Zbog potrebe provođenja takvih 
radnji kritizirao je pravni sustav kao licemjeran, obrazlažući da ne može postojati pri- 
kriveni istražitelj koji bi mogao djelotvorno funkcionirati bez počinjenja kaznenih djela.“ 
Koriathovo opisivanje načina rada prikrivenih istražitelja i izazova s kojima se susreću 
tijekom postupanja, potvrdili su 1 drugi autori kao točan prikaz poteškoća, smatrajući da 
se nedovoljno uvažavaju potrebe istraživanja, a prikriveni istražitelj se izlaže mogućno- 
stima da u provedbi istražiteljskih poslova bude označen kao počinitelj." Po prirodi stvari 
istražitelj će u određenim ulogama morati činiti kaznena djela jer je to potreba organizacije 
u koju se nastoji ubaciti jer im inače ne bi bio potreban.? 

Prema podacima iz poredbenog istraživanja, ni u jednoj europskoj državi nije bilo 
izričito dopušteno počinjenje sporednih kaznenih djela, već je samo dopušteno uobičajeno 


*"On se morao infiltrirati u grupu. Da bi to uspješno učinio, morao je simulirati da je dio grupe a to 
znači i odraditi dio poslova kako bi se uspješno prikupili potrebni dokazi.", VSRH, I Kž-446/05-6 od 
22. veljače 2007. 

“Zakon o kaznenom postupku. (NN 152/08., 76/09.) 

* Koriath, G., Straftaten bei verdeckten Ermittlungen — Ein Gestindnis, Kriminalistik, 46(6), 1992., 
370. i dalje. 

*Koriath, G., Das programmierte Versagen, Kriminalistik, 46(7), 1992., 423. 

"Sprinkmann, R., Aus der Selle gesprochen — Zu den Beitrigen von G. Koriath, Kriminalistik, 46(10), 
1992., 602. 

*Girodo, M., Drug Corruption in Undercover Agents, Behavioral Science and the Law, 9(3), 1991., 362. 

simuliranje vezano uz kupoprodaje i slične aktivnosti. U njemačkom uređenju, iako se 
tijekom donošenja zakonskog uređenja predlagalo uvoditi razne mogućnosti sudjelova- 
nja u pojedinim sporednim kažnjivim radnjama, nisu propisane osnove prema kojima bi 
prikriveni istražitelj mogao biti uključen u kaznena djela radi održavanja legende 1l1 radi 
ispunjavanja uvjeta za primitak od strane kriminalnih skupina. 


U američkom sustavu se smatra da je zbog okolnosti u kojima će se povremeno 
naći prikriveni istražitelj, potrebno imati mogućnost počinjenja kaznenih djela i takvo 
postupanje ne dovodi do nezakonitosti dokaza. Prikrivenom istražitelju mogu nedostajati 
subjektivna obilježja kaznenih djela kao u primjeru posjedovanja droga što je zabranjeno 
radi prodaje, ali ju prikriveni istražitelj posjeduje radi istraživanja. Druga osnova koja 
utječe na krivnju je iznimka javnih ovlasti (public authority defense) prema kojoj čak 1 
kada ostvari sva obilježja kaznenog djela, postupanje istražitelja će biti izuzeto od protu- 
pravnosti. Američki savezni Vrhovni sud je u presedanu Brogan v. United States, 522 U.S. 
398 (1998) zaključio da se zabrane koje definiraju kaznena djela ne odnose na razborita 
postupanja tijela vlasti u istraživanju kaznenih djela." Slično je opisano, kao dopustivi 
način istraživanja, u odlukama United States v. Russell, 411 U.S. 423 (1973) i Lewis v. 
United States, 385 U.S. 206 (1966). Takav oblik je američka posebnost i nije poznato da 
neka druga značajnija država ima slično uređenje." 


Uvjeti za primjenu iznimke su da postupanje mora biti odobreno u skladu s propi- 
sima i da mora biti neophodno u radu, a uz to se promatra ustavno načelo razmjernosti, 
osobito kod mogućnosti kaznenih djela koja mogu ostvarivati posljedice, prema presedanu 
Tennessee v. Garner, 471 U.S. I (1985). Prema načelu razmjernosti ne bi se mogla ostvari- 
vati teža narušavanja tjelesnog integriteta. Sudske prakse u američkom uređenju o ovom 
području nema jer se kazneni postupci protiv prikrivenih istražitelja i ne pokreću, tako 
da nisu razvijana posebna tumačenja pred višim sudovima. Neke savezne države mogu 
zasebno propisati iznimku od krivnje. Navodi se primjer članka 704.11 Zakona Iowe gdje 
je propisano da policijski službenik koji je počinio kazneno djelo s ciljem istraživanja 
neće biti kriv ako nije potaknuo kazneno djelo, ako nije povrijeđena treća osoba, ako je 
postupao u skladu s ovlaštenjima ili potrebama hitnosti, te ako je djelovanje bilo osnovano 
u odnosu na okolnosti događaja.'* Za prikrivene istražitelje se predlaže korištenje tvari 
koje otklanjaju djelovanje nekih droga poput kokaina.!? 


*Gropp, W., Special Methods of Investigation for Combating Organized Crime, European Journal of 
Crime, Criminal Law and Criminal Justice, 1(1), 1933., 35. 

9", criminal prohibitions do not generally apply to reasonable enforcement actions by officers of the 
law..." 

"Joh, E. E., Breaking The Law To Enforce It: Undercover Police Participation In Crime, Stanford Law 
Review, 62(1), 2009., 169. i dalje. 

!? Iowa Code, $ 704.11. 

!3 Cohen, P. J., Immunization for Prevention and Treatment of Cocaine Abuse: Legal and Ethical 
Implications, Drug and Alcohol Dependence, 48(3), 1997., 167.-174. 

2. RAZINA SUMNJE ZA POSEBNE IZVIDNE (DOKAZNE) RADNJE 


Upravo suprotno tvrdnjama žalbe, osnovi sumnje, u smislu čl. 180. st. 1. Zakona o 
kaznenom postupku, podrazumijevaju najnižu kvalitetu pretpostavke o počinjenom 
kaznenom djelu koja se zakonom uopće traži za poduzimanje pojedinih procesnih 
radnji u postupku. Prema tome, potreban stupanj vjerojatnosti u inkriminirano 
postupanje (osnova sumnje) za obojicu optuženika je dovoljno obrazložen, pa su ne- 
prihvatljivi svi žalbeni navodi optuženih B. i Č. koji na više mjesta ističu potrebu ne 
samo konkretizacije tih navoda, već i potrebu da se navedu dokazi koji bi potvrdili 
osnovu sumnje. 


VSRH, I KŽž-616/09-3 od 12. kolovoza 2009. godine 


Samo takav njegov sadržaj građanima jamči da će postojanje “osnova sumnje? na 
kataloško kazneno djelo prethoditi određivanju neko od posebnih izvidnih mjera, 
da će postojati određeni minimalni stupanj vjerojatnosti takvog konkretnog — a ne 
pretpostavljanog — kaznenog djela te da će nalog, kao jasno artikulirano raspolaganje 
sredstvima državne prisile, biti logičan i uvjerljiv te u kasnijem stadiju postupka, 
provjerljiv pred drugim sudskim tijelima. 

USRH, U-III/857/2008 od 1. listopada 2008. godine 


U odlukama su izražena tumačenja pojma osnove sumnje koji je jedan od zakonskih uvjeta 
za određivanje posebnih izvidnih radnji u članku 180. stavku 1. ZKP/97,* a isti uvjet je 
određen i za posebne dokazne radnje prema članku 332. stavku 1. ZKP/08. Poimanje 
osnove sumnje u sudskoj praksi je značajno jer se prema novom uređenju mogu započeti 
posebne dokazne radnje prije naloga istražnog suca, a pritom uvjete procjenjuju druga 
tijela (ČI. 332. st. 2. ZKP/08.) koja bi se trebala pridržavati sudbenih tumačenja. Sudbena 
gledišta koja definiraju osnove sumnje kao najnižu kvalitetu pretpostavke o počinjenom 
kaznenom djelu, odnosno kao minimalni stupanj vjerojatnosti kaznenog djela, bliska su 
poimanju sumnje koja je potrebna za poduzimanje općih izvidnih radnji (čl. 207. st. 2. 
ZKP/08.). Prema nekim odlukama te se razine potpuno poistovjećuju. U teoriji nisu 
zastupljena isključivo takva mišljenja jer iako se po nazivu radi o razini sumnje koja je 
dovoljna za početak općih izvidnih radnji, prema načelu razmjernosti Krapac traži nešto 
veću razinu, odnosno onu koja bi bila usporediva s razinom potrebnom za mjere osigura- 
vanja nazočnosti okrivljenika.“ Osim pitanja razine sumnje, u žalbi se okrivljenik pozivao 
na pojedine teorijske smjernice o posebnim uvjetima bez kojih bi nalog o određivanju 
posebnih mjera bio nezakonit. Vrhovni sud nije prihvatio takve primjedbe s obrazloženjem 
da uvjeti poput specifičnosti ili konkretiziranosti nisu sadržani u zakonskim odredbama." 


“Zakon o kaznenom postupku. (NN. 110/97., 27/98., 58/99., 112/99., 58/02., 143/02., 115/06.) 

!5 "sukladno čl. 182. ZKP, kada postoje osnove sumnje da je počinjeno kazneno djelo za koje se 
progoni po službenoj dužnosti, a što predviđa odredba čl. 177. ZKP.", VSRH, I Kž-819/06-6 od 7. 
ožujka 2007. 

“Krapac, D., Zakon o kaznenom postupku, Zagreb, Narodne novine, 2008., 341 i 342. 

"Prvenstveno ovdje valja istaknuti da “uvjeti prethodnosti, specifičnosti ikonkretnosti osnova sumnje" 
nisu propisani čl. 180. Zakona o kaznenom postupku, koja odredba ni na koji način ne određuje “uvjete? 
osnova sumnje.", VSRH, I Kž-616/09-3 od 12. kolovoza 2009. 

S obzirom na to da se za posebne izvidne (dokazne) radnje učestalo navodi da su 
to proaktivne mjere, tumačenje razine sumnje je značajno za kriminalistiku jer se neki 
oblici proaktivnog djelovanja temelje na nižim razinama sumnje koja nije konkretizirana 
ili se radi samo o procjenama ugroženosti. Skogan je proaktivno istraživanje odredio kao 
ono koje su samostalno započele istražne vlasti, dok je reaktivno istraživanje ono koje 
je započelo temeljem podatka dostavljenih od građana ili drugih izvora.!* Dok reaktivno 
istraživanje započinje nakon otkrivanja kaznenog djela i većinom se temelji na klasičnim 
istražnim i izvidnim radnjama, proaktivno istraživanje započinje temeljem procjene da 
bi se neka osoba mogla uključiti u kazneno djelo. Kod tog oblika istraživanja se najčešće 
koriste prikrivene mjere,!? a osnovna svrha im je tajnost u djelovanju kako osumnjičenici 
ne bi bili upoznati s istraživanjem .?“ 


Ako bi se smatralo da mjere posebnih izvida (posebne dokazne radnje) u smislu 
proaktivnosti mogu započinjati čim postoji procjena ugroženosti ili opća sumnja, a ne i 
konkretne osnove sumnje,“' mogle bi nastati velike dvojbe o opravdanosti s aspekta za- 
štite temeljnih prava.“* Hipotetički primjer bilo bi korištenje posebnih izvida bez čekanja 
dojave, ili nekog drugog podatka, iz koje će proizlaziti sumnja da se osumnjičenik bavi 
kaznenim djelom. Takvo djelovanje ne bi bilo pravno provedivo u hrvatskom sustavu s 
obzirom na to da niti drugi uvjeti ne bi mogli biti ispunjeni. Međutim, u proaktivnom 
djelovanju se ističe usmjerenost na prosudbu rizika, ane za konkretnom sumnjom.?? Takvo 
stanje je nepoznato europskom pravnom uređenju jer se većina posebnih mjera ne može 
poduzimati ukoliko ne postoji konkretizirana razina sumnje.“ 


U tom smislu bi za neka proaktivna djelovanja nastala u anglosaksonskim sustavima 
bilo potrebno drugačije pravno uređenje posebnih dokaznih radnji, što ne bi bilo u skladu 
s tradicijom europskog kontinentalnog prava ni judikaturom ESLJP-a. U anglosaksonskim 
sustavima se velik dio posebnih mjera može poduzimati bez ikakvih sudbenih naloga 
ili razine sumnje, već je prepušteno unutarnjim propisima jedinica redarstvenih vlasti. 
To je uočljivo u primjedbama američkih autora da su europski prikriveni istražitelji više 
pasivni promatrači i da bi trebali biti zamijenjeni s proaktivnijim mjerama.“ Američka 
proaktivna djelovanja u kriminalistici se temelje na problemima određenog područja, a ne 
na prethodnoj sumnji prema konkretnim osobama već se sastoje npr. od korištenja većeg 


I Skogan, W. G., Citizen Satisfaction with Police Encounters, Police Quarterly, 8(3), 2005., 299. 
"John, T., Maguire, M., Criminal intelligence and the National Intelligence Model, U: Newburn, T. i 
dr., Handbook of Criminal Investigation, Devon, Willan Publishing, 2007., 199.-225., 205; Sharpe, S., 
Judicial discretion and criminal investigation, London, Sweet and Maxwell, 1998.,192. 

"Rogers, C., Lewis, R., (ur.) Introduction to Police Work, Devon, Willan Publishing, 2007., 156. 

"I Newburn, T. i dr., Handbook of Criminal Investigation, Devon, Willan Publishing, 2007., 3. 

? Soine, M., Proaktive Strategien zur Bekimpfung krimineller Strukturen, Kriminalistik, 51(4), 1997., 
253. 

3 Sheptycki, J. W., Issues in transnational policing, London, Routledge, 2000. 

4 Soine, M., Proaktive Strategien zur Bekimpfung krimineller Strukturen, Kriminalistik, 51(4), 1997., 
253.-257. 

* Smith v. Maryland 442 U.S. 735 (1979), Lee v. United States, 343 U.S. 747 (1952), United States v. 
White, 401 U.S. 745 (1971). 

“Ross, J. E., Impediments to Transnational Cooperation in Undercover Policing: A Comparative Study 
of the United States and Italy, The American Journal of Comparative Law, 52(1), 2004., 603. 

broja prikrivenih istražitelja prema unaprijed neodređenim osobama na koje naiđu na 
sumnjivom području.?' Primjer proaktivnog istraživanja je provjeravanje nuđenjem mita 
npr. političarima, liječnicima ili sucima, nasumičnim biranjem osobe prema kojoj će se 
primijeniti mjere, bez prethodne sumnje da se konkretna osoba bavi kaznenim djelima.?* 

Pod preporučivanjem proaktivnih mjera se zato u europskom sustavu najčešće 
poimaju drugačiji oblici djelovanja nego u anglosaksonskim sustavima, a proaktivno 
istraživanje se može u većoj mjeri ostvarivati blažim radnjama koje spadaju u opće izvide 
ili policijske ovlasti. Osim toga, pojedina empirijska istraživanja pokazuju da je reaktivno 
istraživanje jednako značajno kao i prokativno.? Proaktivni pristup se nije pokazao dobar 
u istraživanju svih oblika kaznenih djela, već ima određenih uspjeha u istraživanju tero- 
rizma ili organiziranog kriminala.** Garland ističe da empirijska istraživanja pokazuju 
kako se usprkos naglašavanju proaktivnog rada u istraživanju nije puno promijenilo.?! 
Većina uhićenja je i dalje postignuta temeljem podataka dobivenih od građana.?? Stajališta 
utemeljena na promatranju kretanja kriminala u Engleskoj kroz više desetljeća pokazuju 
da proaktivne metode koje se pomodno ističu u istraživanju nikada neće biti uspješne 
jer je kriminal prilagodljiva društvena pojava te da tijela vlasti mogu samo uspostavljati 
narušeni red ali nikad potpuno suzbiti kaznena djela, te da su potrebnija proaktivna pre- 
ventivna djelovanja nego proaktivni istraživački rad.?? 


""Letwin, M. Z., The Bennett Plan, Street-Level Drug Enforcement In New York City and the 
Legalization Debate, Hofstra Law Review, 18(1), 1990. 802. 

** Meyers, M. A., Operation Clean Sweep, FBI Law Enforcement Bulletin, 69(5), 2000., 23.-25. 

* Wright, A., Policing: An Introduction to Concepts and Practice, Devon, Willan Publishing, 2002., 85. 
% Clark, D., Covert surveillance and informer handling, U: Newburn, T. i dr., Handbook of Criminal 
Investigation, Devon, Willan Publishing, 2007., 427. 

"Garland, D., The Culture of Control, Oxford, Oxford University Press, 2001., 169. 

** Sanders, A., Young, Richard, Criminal Justice, London, Butterworths, 1994., 28. 

3 Wright, A., Policing: An Introduction to Concepts and Practice, Devon, Willan Publishing, 2002., 90. 

